Soet & sout sjokoladeknappertjieblokkies - Jou Gesin | Solidariteit WêreldJou Gesin | Solidariteit Wêreld
Tuis › Artikels › Soet & sout sjokoladeknappertjieblokkies
Soet & sout sjokoladeknappertjieblokkies
Hallo vriendin, ek kom gou vanmiddag oor vir tee. Ag nee, wat nou!
Hierdie resep is een van my stapelresepte. Dit is Nigella Lawson se knappertjieblokkiesresep en ek gebruik dit oor en oor. Ek sal ʼn baksel alleen opeet en moet dit wegsteek in die huis anders sal my man en dogtertjie partytjie hou sonder my!
Dis so maklik, geen oondtyd is nodig nie.
250 g gesoute grondboontjies
6 Cadbury Crunchie-sjokolades
Plaas bakpapier in ʼn bakplaat of -pan.
Breek donker en melksjokolade in stukkies in ʼn kastrol, gooi botter en gouestroop by. Smelt teen ʼn lae hitte.
Gooi die grondboontjies in ʼn bak en breek die Crunchy’s rofweg oor die grondboontjies.
Gooi die gesmelte sjokolade oor die grondboontjies en Crunchy’s, meng saam en gooi in die bakplaat. Smeer dit redelik plat en in die oop hoeke.
Plaas in die vrieskas vir 2 ure en sny dan in blokkies.
Maak ongeveer 24 blokkies.
Vinnig en tog so so lekker!